**národná rada slovenskej republiky**

VIII. volebné obdobie

Číslo: CRD-1648/2020

**225a**

**Spoločná správa**

**výborov Národnej rady Slovenskej republiky o prerokovaní návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony (tlač 225) v druhom čítaní**

Výbor Národnej rady Slovenskej republiky pre ľudské práva a národnostné menšiny ako gestorský výbor k návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony (tlač 225)podáva Národnej rade Slovenskej republiky podľa § 79 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 22. septembra 2020 č. 290 pridelila návrh skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony (tlač 225)na prerokovanie

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre verejnú správu a regionálny rozvoj,

Výboru Národnej rady Slovenskej republiky pre obranu a bezpečnosť a

Výboru Národnej rady Slovenskej republiky pre ľudské práva a národnostné menšiny.

Určila zároveň Výbor Národnej rady Slovenskej republiky pre ľudské práva a národnostné menšiny ako gestorský výbor a lehoty na prerokovanie predmetného návrhu zákona vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

Návrh skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony (tlač 225)určené výbory prerokovali nasledovne:

* Ústavnoprávny výbor NR SR návrh prerokoval 14. októbra 2020 a uznesením č. 122 ho odporúčal Národnej rade Slovenskej republiky schváliť s pripomienkami;
* Výbor Národnej rady Slovenskej republiky pre verejnú správu a regionálny rozvoj návrh prerokoval 15. októbra 2020 a uznesením č. 34 ho odporúčal Národnej rade Slovenskej republiky schváliť s pripomienkami;
* Výbor Národnej rady Slovenskej republiky pre obranu a bezpečnosť návrh prerokoval 15. októbra 2020 a uznesením č. 26 ho odporúčal Národnej rade Slovenskej republiky schváliť s pripomienkami;
* Výbor Národnej rady Slovenskej republiky pre ľudské práva a národnostné menšiny návrh prerokoval 6. októbra 2020 a uznesením č. 34 ho odporúčal Národnej rade Slovenskej republiky schváliť s pripomienkami.

**IV.**

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú nasledovné pozmeňujúce návrhy:

1. V čl. I, 2. bode poznámka pod čiarou k odkazu 1 znie:

„1) Zákon č. 87/1991 Zb. o mimosúdnych rehabilitáciách v znení neskorších predpisov.“.

Legislatívno-technická úprava

Ústavnoprávny výbor NR SR

Výbor NR SR pre obranu a bezpečnosť

Výbor NR SR pre verejnú správu a regionálny rozvoj

Výbor NR SR pre ľudské práva a národnostné menšiny

***Gestorský výbor odporúča schváliť***

1. V čl. V sa slová „16. novembra“ nahrádzajú slovami „1. decembra“.

V tejto súvislosti sa vykonajú aj nasledovné úpravy:

* v čl. I, 3. bode - § 7b; v čl. II, 2. bode - § 30g a v čl. IV - § 6b sa slová „16. novembra“ nahrádzajú slovami „1. decembra“.
* v čl. I, 3. bode - § 7b; v čl. II, 2. bode - § 30g a v čl. IV - § 6b sa slová „15. novembra“ nahrádzajú slovami „30.novembra“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

Ústavnoprávny výbor NR SR

Výbor NR SR pre obranu a bezpečnosť

Výbor NR SR pre verejnú správu a regionálny rozvoj

Výbor NR SR pre ľudské práva a národnostné menšiny

***Gestorský výbor odporúča schváliť***

Gestorský výbor odporúča o pozmeňujúcich návrhoch 1 a 2 hlasovať spoločne a tieto schváliť.

V.

Gestorský výbor na základe stanovísk výborov k návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony (tlač 225)

**odporúča**

Národnej rade Slovenskej republiky predmetný návrh zákona

**schváliť.**

Spoločná správa výborov Národnej rady Slovenskej republiky o prerokovaní návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony (tlač 225a) bola schválená uznesením Výboru Národnej rady Slovenskej republiky pre ľudské práva a národnostné menšiny č. 37 z 21. októbra 2020.

Týmto uznesením výbor zároveň poveril spoločnú spravodajkyňu, poslankyňu Národnej rady Slovenskej republiky Annu Remiášovú, aby na schôdzi Národnej rady Slovenskej republiky informovala o výsledku rokovania výborov a pri rokovaní o návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Peter Pollák v. r.

podpredseda Výboru NR SR pre ľudské práva a národnostné menšiny